Kort om emnet

Dette emnet studerer samspillet mellom politikk og geografi, det vil si hvordan rom, sted og skala påvirker politiske prosesser og hvordan politikk former geografien. Emnet gir en innføring i sentrale begrep, tema og tilnærminger i politisk geografi. Sentrale tema i kurset omfatter:

* Omstrukturering av stat og styresett
* Nyliberal politikk
* Politisk representasjon og medborgerskap
* Formell og substansiell demokratisering
* Sosiale bevegelser
* Revolusjoner og kritiske samfunnsomveltninger (*critical juncture events*)
* Identitetspolitikk
* Klassisk geopolitikk
* Kritisk geopolitik
* Informasjon, desinformasjon og hybridkrigføring
* Russlands krig i Ukraina
* Den politiska geografin av konflikter i Afrika
* Klima og miljøpolitikk

Emnet tar for seg forhold og prosesser i ulike deler av verden.

Hva lærer du?

Kunnskap

Du skal:

* Lære hva politisk geografi handler om, hvilke begreper, tilnærminger, teorier og tema som er sentrale i faget og hvordan de behandles.
* Tilegne deg grunnleggende kunnskap om hvordan faget kan brukes til å forstå betydningen av geografi (rom, sted, skala) i politiske prosesser.

Ferdigheter

Du skal:

* Kunne presentere teoretisk kunnskap skriftlig og benytte relevante eksempler, på en innsiktsfull og presis måte.
* Kunne bruke politiske geografiske begreper og analysere konkrete saker, blant annet gjennom en muntlig presentasjon.

Generell kompetanse

Du skal:

* Oppøve en kritisk og reflektert holdning til betydningen av geografi i politiske prosesser.
* Stimulere egen bevissthet om prinsippene for akademisk analyse og krav om selvstendighet.
* Utvikle dine evner til å formidle kunnskap om komplekse sammenhenger på et klart og tydelig vis.

Opptak til emnet

Studenter med studierett på program eller enkeltemner må hvert semester [søke undervisningsopptak til emner i StudentWeb](https://www.uio.no/studier/registrering/melding).

Rangering

Opptak til emner skjer på bakgrunn av [rangeringsregler](https://www.uio.no/studier/registrering/melding/rangeringspoeng.html).

Dersom du ikke allerede har studieplass ved UiO, kan du lese om [studietilbud og opptak til program](http://www.uio.no/studier/opptak/), eller om muligheten for [opptak til enkeltemner med ledig kapasitet](https://www.uio.no/studier/opptak/enkeltemner/).

Anbefalte forkunnskaper

[SGO1001 – Innføring i samfunnsgeografi](https://www.uio.no/studier/emner/sv/iss/SGO1001/index.html)

Overlappende emner

* 10 studiepoeng overlapp med SGO120.
* 10 studiepoeng overlapp med SGO120.
* 10 studiepoeng overlapp med SGO2400P.

Undervisning

Undervisningen består av forelesninger og seminarer. På seminarene skal du delta aktivt.

* [Informasjon om bytte av seminargruppe.](https://www.uio.no/studier/registrering/semesterregistrering/bytte-seminargruppe/seminarbytte-sv.html)

Undervisningssted for emnet er Universitetet i Oslo, Blindern, eller eventuelt andre undervisingslokaler i Oslo. Emnet er en del av det ordinære studietilbudet og undervising vil foregå på dagtid.

Obligatorisk aktivitet:

* Det er obligatorisk å delta på minimum 80% av seminarene. Deltakelse innebærer forberedelse ved å lese anvist litteratur.
* Du skal delta på "revolusjonsseminaret". I dette seminaret skal en muntlig presentasjon holdes i små grupper. Ved eventuelt gyldig fravær fra seminaret, vil det bli gitt en individuell skriftlig oppgave for å kompensere for fraværet.

Har du fullført og fått godkjent de obligatoriske aktivitetene, er dette gyldig så lenge emnet tilbys. Har du ikke fått godkjent de obligatoriske aktivitetene, kan du ikke gå opp til eksamen.

Fravær fra obligatorisk aktivitet

Ved sykdom eller andre tungtveiende grunner kan du i noen tilfeller få godkjent gyldig fravær eller utsettelse av obligatorisk aktivitet.

* [Meld fra om fravær fra eller behov for utsettelse av obligatorisk aktivitet](https://www.uio.no/studier/eksamen/obligatoriske-aktiviteter/sv-fraver-fra-obligatorisk-aktivitet.html)

Adgang til undervisning

Dersom du har gjennomført og fått godkjent obligatorisk undervisning, har du ikke krav på ny undervisning. Dersom du har fått undervisningsopptak til emnet, men ikke har gjennomført eller fått godkjent obligatorisk undervisning, har du rett til ny undervisning når det er ledig kapasitet.

Eksamen

Eksamen er en 5-timers skoleeksamen.

[Tidligere eksamensoppgaver](http://www.uio.no/studier/emner/sv/iss/SGO2400/tidligere-eksamensoppgaver/)

[Veiledning for besvarelser ved skoleeksamen](http://www.uio.no/studier/program/samfunnsgeografi/veiledning-skoleeksamen/malskoleeksam-15.pdf)

Antall forsøk og trekk fra eksamen

Det er mulig å ta eksamen i emnet inntil tre ganger. Dersom du [trekker deg fra eksamen](http://www.uio.no/studier/eksamen/trekk/) etter fristen eller under eksamen, bruker du et eksamensforsøk.

Hjelpemidler til eksamen

Åpen-bok eksamen, der alle trykte og skrevne hjelpemidler er tillatt.

Eksamensspråk

Eksamensoppgaven gis på norsk. Du kan besvare eksamenen på norsk, svensk, dansk eller engelsk.

Søknad om å få engelsk oppgavetekst rettes til [SV-info](https://uio.no/sv-info) senest 14 dager før eksamen.

Karakterskala

Emnet bruker karakterskala fra A til F, der A er beste karakter og F er stryk. Les mer om [karakterskalaen](https://www.uio.no/studier/eksamen/karakterer).

Adgang til ny eller utsatt eksamen

Vi tilbyr [utsatt eksamen](https://www.uio.no/studier/eksamen/sykdom-utsatt/) samme semester hvis du blir syk eller har annet gyldig forfall på ordinær eksamen.

Se også informasjon om å [ta eksamen på nytt](https://www.uio.no/studier/eksamen/ny-eksamen/).

Mer om eksamen ved UiO

* [Kildebruk og referanser](http://www.uio.no/studier/eksamen/kildebruk/)
* [Tilrettelegging på eksamen](https://www.uio.no/studier/eksamen/tilrettelegging/)
* [Trekk fra eksamen](https://www.uio.no/studier/eksamen/trekk/)
* [Syk på eksamen / utsatt eksamen](https://www.uio.no/studier/eksamen/sykdom-utsatt/)
* [Begrunnelse og klage](https://www.uio.no/studier/eksamen/begrunnelse-klage/)
* [Ta eksamen på nytt](https://www.uio.no/studier/eksamen/ny-eksamen/)
* [Fusk/forsøk på fusk](https://www.uio.no/studier/eksamen/fusk/)

Andre veiledninger og ressurser finner du på [fellessiden om eksamen ved UiO](https://www.uio.no/studier/eksamen/).